Datorren ikasturtetik aurrera, Eibarko ikastetxe publikoen fusioaren ondorioz sortutako institutuak izen berria, Eibar BHI, eta beste irudi korporatibo bat izango ditu. Institutu berriaren logotipoa aukeratzeko lehiaketa antolatu zuten Itzio BHI, Mogel Isasi eta Ignazio Zuloaga Institutuko ikasleen artean, eta Itzio BHI-ko Lara Salguerok aurkeztutakoa aukeratu dute. Larak 16 urte ditu eta DBHko 4. mailako ikasketak egin ditu aurten.